Na temelju članka 19. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 40. Statuta Grada Delnice (SN GD 2/21), Gradsko vijeće Grada Delnica na današnjoj sjednici donosi

**ODLUKU O FINANCIRANJU JAVNIH POTREBA U OSNOVNOM I SREDNJOŠKOLSKOM OBRAZOVANJU U 2022. GODINI**

**Članak 1.**

Javne potrebe u osnovnom i srednjoškolskom obrazovanju Grada Delnica za 2022. godinu obuhvaćaju programe i projekte predškolskih, osnovnoškolskih i srednjoškolskih ustanova koje su od interesa za Grad Delnice, a koje se ovim Programom utvrđuje kao javne potrebe, kao i one koje su utvrđene posebnim zakonom.

Svrha programa javnih potreba u osnovnom i srednjoškolskom obrazovanju je omogućiti izvedbu vannastavnih aktivnosti predškolskih, osnovnoškolskih i srednjoškolskih ustanova.

**Članak 2.**

U Proračunu Grada Delnica za 2022. godinu osigurana su financijska sredstva za financiranje javnih potreba u osnovnom i srednjoškolskom obrazovanju na području Grada Delnica.

Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Delnica za 2022. godinu, sukladno priljevu sredstava u proračun.

**Članak 3.**

Financijska sredstva iz članka 2. ove Odluke raspoređuju se korisnicima kao što je prikazano u sljedećoj tablici:

|  |  |  |  |
| --- | --- | --- | --- |
|  | **Prijavitelj** | **Program** | **Iznos** |
| 1 | OGŠ I.Tijardovića | Pomoć za koncerte i troškove vanjskih suradnika | 17.000,00 |
| 2 | OŠ F.K.Frankopana | Časopis Crv  | 3.000,00 |
| 3 | Eko prirodnjaci | 5.000,00 |
| 4 | ŠŠD Kupa  | 2.500,00 |
| 5 | UZ Bobovac | 5.000,00 |
| 6 | GLOBE | 2.500,00 |
| 7 | OŠ I.G.Kovačića | Glazbena radionica | 4.500,00 |
| 8 | Uključivanje mladih u sport i planinari  | 11.500,00 |
| 9 | GLOBE i Mali istraživači | 5.000,00 |
| 10 | Mali knjižničari i školski novinari  | 3.000,00 |
| 11 | Lego-Stem i Likovna grupa | 5.000,00 |
| 12 | Srednja škola Delnice | ŠŠD Tin Grgurić | 5.000,00 |
| 13 | Biologija plus | 5.000,00 |
| 14 | Malo pridonosim, puno dobivam | 5.000,00 |
| 15 | Mladi poduzetnik | 3.000,00 |
| 16 | Moj novac, moja budućnost | 3.000,00 |
| UKUPNO | 85.000,00 |

Gradonačelnica, na opravdani zahtjev korisnika i uz suglasnost Povjerenstva za procjenu programa prijavljenih na Natječaj, može izmijeniti način financiranja.

**Članak 4.**

Ugovorom se utvrđuju programi/projekti/aktivnosti koje se sufinanciraju te međusobna prava i obveze davatelja i primatelja financijskih potpora.

Financijska sredstva iz članka 3. ove Odluke doznačava gradski upravni odjel sukladno zahtjevima korisnika, a temeljem Ugovora sklopljenih s korisnicima. Korisnici su dužni Gradonačelnici Grada Delnica dostaviti izvještaj o utrošenim sredstvima godišnje i to do 31. siječnja 2023. godine.

Grad Delnice zadržava pravo uvida u financijsku dokumentaciju korisnika.

**Članak 5.**

Ova Odluka stupa na snagu osam dana od dana objave u „Službenim novinama Grada Delnica“.

KLASA: 402-04/22-01/01

URBROJ: 2170-6-50-3-22-17

Delnice, 28. travnja 2022. godine

Gradsko vijeće Grada Delnica

Predsjednica

Ivana Pečnik Kastner, v.r.